is is is sv is es es en is en nb is is et et is es ca it is is is is en is is is is is is is is is is is is en is is is is is is is is en is is is is is is is en en is is is is is is is is is is is is is is is is is is is is is is is is en is is is is is is is is is is is is is en is is is is is is is is is is is is is is is is is is en pt is sk en is pt is is pt is pt is sk fr is is is is en is is fr is is is fr is is is is sk is pt is is sk fr is is is is is en is sk is is sk fr is is is is is en is sk is la sk fr is is is is sk en is sk is hbs_lat sk fr is is is is sk en is sk is hbs_lat sk fr is is is is sk en is sk is hbs_lat sk fr is is is fr is is is is is en pt is is is sk fr is is en en en is is is is is
janúar 2009 – Þörf – Vani – Líðan
…er að hafa þetta með sér á Reykjalund?
8 ólíka liti í þykkum pappír?
…og trust me – þetta er bara brot af því sem um ræðir!
Mjög mikilvægt í augnablikinu amk – en töskurnar sem áttu að verða svo fáar eru orðnar mjög margar og með alls konar dóti í – og dót sem tengist námskrám, einstaklingsmiðuðu námi og hvað þetta heitir allt saman eindfaldar nú ekki alveg málið!
Christ ég er svo mikil ruslurófa og tætubuska!
Komin og þrjár vikur að baki
OH my god ég á bara eftir að vera í tvær vikur á Reykjalundi!Ætli það sé líf eftir Reykjalund. Mér finnst ég vera að fitna og fitna og býst ekki við að neitt gerist gott á vigtinni – ég er svo klikkuð að það er gasalegt! Hvernig maður ætti að geta þyngst það bara skil ég ekki – en það er sko ekki alveg hrein samviska eftir daginn og ég held hún skili svona eins og 3 kg á sálina af fitu ;-).
Ég hef nú samt ekki staðið mig sérlega illa en víst er um að það þarf að halda vel á spöðunum um helgina. Grænmeti, kjúklingur og eitthvað fleira hollt er ákaflega æskilegt og ekki væri verra ef maður drullaðist nú eins og einu sinni í sund – en svo er hvíld líka mikilvæg það er alveg klárt.
Nóg djöflaðist ég í morgun í leikfimitímanum – það skal enginn ná að hanka mig á því að leggja mig ekki fram í einhverjum hóp – skal nú ekki vera dragbítur í hlaupum og slíku. Huhumm – þannig að hællinn er ekki alveg góður og ákveðið álag á svona ýmis liðamót þegar mín hleypur í smá sprettum.
En jæja nú eru 3 vikur búnar og ég er strax farin að svitna yfir því að það eru þá bara 2 vikur eftir – en ætti að gleðjast yfir því að eiga 2 vikur eftir – þær verða léttari og yfirvegaðri en hinar fyrstu tvær – og sú þriðja einkenndist kannski af ákveðinni þreytu og leit að jafnvægi. Vonandi hefur það bara fundist. Nú er að snúa sér að því að undirbúa námskrárfyrirlestur í Borgarfirðinum. Rétt að gíra sig upp 🙂
Fer á morgun þegar ég er búin að hvíla mig svoldið mikið :-).
Ég er búin að setja alla viskuna sem ég hef fengið á Reykjalundi í möppu og þetta er ákaflega gáfulegt allt saman. Verður gaman að eiga þetta í þessu ferli sem framundan er.
Það pirrar mig stundum að það er stundum talað við mig á reykjalundi eins og ég sé að byrja í þessu átaki mínu…
Reyndar pirrar mig sumt annað þar en best er að fara ekki út í þá sálma hér. En það er oft erfitt að vera innan um margt fólk sem ætlar í aðgerð – trúir á hana og gerir hana að sinni leið en er hreint ekki á þeirri leið sjálf….
Það er bar að halda sjó og trúa á að maður sé að gera rétt. En þetta er svo sem ekki auðvelt og ég óttast að ég standi mig ekki í mataræðinu – old habits die hard og það allt saman. En maður þarf nú kannski ekki að léttast um 2 kíló rúmlega á viku heldur… 200 grömm er ágætt í sjálfu sér og 250 grömm enn betra.
Jæja sem sagt allt í góðu hérna megin. Ég hlakka til næstu viku og vonandi næ ég og minn hæll góðri hvíld um helgina.
Lífið gengur sinn vanagang
… já meira að segja dagskráin hér á Reykjalundi getur orðið að vana – eins störfum hlaðinn og maður er nú hér svei mér þá. Hreyfingin er á bilinu 100 mínútur og alveg upp í 190 mínútur og þá á eftir að taka ferðirnar og dvölina í búningsklefunum en það tekur nú sinn tíma að fara úr þessari flíkinni og í hina!
En þetta gengur vel – ég er góð í skrokknum þó ég sé komin í ansi strembið leikfimisprógramm – en ég ætla ekki að gefast upp í því þó þeir tíma séu einmitt á erfiðustu dögunum mínum. Í fyrsta sinn gerðist það í morgun að ég sá ekki úr augunum út á tímabili fyrir svita – og þá meina ég í alvöru skoho. Svo um leið og ég hef borðað þá byrja ég að svitna – bruninn er svo sannarlega kominn vel af stað. Þetta er sem sagt allt mjög skemmtilegt.
Í morgun gat ég sofið svolítið út því ég þurfti ekki að mæta fyrr en 9 í leikfimina og svo beint í sundleikfimi sem ég tek nú létt á þeim dögum sem ég fer í leikfimi og nýti mér hana bara til að slaka á og teyja vel. Nú þá er klukkan orðið 11 þegar þetta er búið og þá er nú gott að komast aðeins í tölvuna og sjá hvernig veröldin snýr. Eftir hádegið er síðan spaðatími og svo á ég að fara í sundlaugina en það geri ég nú ekki – ég synti svo mikið í gær og ég er ekki einu sinni viss um spaðatímann – það fer enginn sem ég þekki en á móti kemur að maður verður bara að láta sig hafa það… en mér er smá illt í bakinu – en ég er eiginlega alveg búin að sannfæra mig um að maður eigi einmitt að fara í spaðatíma í dag – það er svo skemmtilegt. Kannski get ég bara spilað við þjálfarnn ef enginn annar vill spila við manneskju með mitt vaxtarlag og þrek… Hef sko svoldlar áhyggjur af því – hörmungarhyggjan veldur því að ég er búin að ákveða það að enginn vill spila við fitubolluna mig! Sigh – en stelpurnar hafa nú skammað mig fyrir þann hugsanagang.
Ég hef misst 4,8 kg síðan ég kom á Reykjalund sem er 4,8 kílóum meira en ég missti allt síðasta ár! Þannig að ég er komin í plús nú þegar! Enda er þetta bara draumaaðstaða – matur sem er hollari en allt sem er hollt og svo bara ávextir á kvöldin.
Verst hvað mér er innilega illt undir hælnum… annað er eiginlega ekki að mér orðið! Þannig lagað enda hvað þarf svo sem alltaf eitthvað að vera að manni!
Hafið það gott elskurnar og heyrumst næst þegar ég á dauða stund!
Þriðja vikan að hefjast
Nú er að leggja í hann á Reykjalund. Það fer alveg hlýja niður eftir bakinu á mér þegar ég hugsa til þess staðar. Mikið þykir mér óendanlega vænt um að hafa fengið tækifæri til þess að komast þangað inn – vinnuveitendur mínir og þau á Reykjalundi eiga mínar þakkir fram eftir þessari öld hið minnsta.
Ég er búin að vinna smá um helgina og læra líka! Það er í sjálfu sér aðdáunarvert. Ég hef líka þrifið húsið nokkuð því hér eru saladmaster kynningar klukkan 12 á sunnudögum næstu helgar – tvær búnar og tvær eftir. Mér finnst svo skemmtilegt á svona pottakynningum. Þið látið mig bara vita ef þið viljið koma í hádegismat á sunnudögum ;-). Ægilega góður og hollur matur og þessi líka fíni félagsskapur!
Ég er alveg að fá kast yfir að eiga bara þrjár vikur eftir – en ég ætla líka að nýta þær vel – og ég er svoldið spennt fyrir vigtinni á morgun – hvernig ætli það gangi!?
Kveðja elskurnar ykkar Inga
Ég segi ykkur það satt að það er svo mikil vinna að vera á Reykjalundi að það er rosalegt. Einföldustu atriði sem maður hélt að gæti nú bara gerst næstum af sjálfu sér svo sem eins og að fara í tölvu já eða hringja eins og eitt símtal -er stórmál.
Fyrirkomulagið er þannig að þrír dagar í viku eru ,,fullir“ dagar. Þá er dagskrá frá 12:00 með hópnum og hún stendur til 16 eða 17 eftir atvikum. Svona vera t.d. síðasti fimmtudagur sem eru fullur dagur:
7:20 finna til alls konar föt, skó, púlsmæli, fylla á hárnæringuna – úti skokka og inni sokka og hvað þetta heitir allt sem verður að fara með út í hús – Stundum þarf tölvan að fara með því það þarf að sinna gogg.is – eða náminu – kannski verður smá smuga…
7:40 Morgunmatur – þjóta svo eftir löngum göngum upp í íþróttahús
8:15 Háls og herða hópur – 15 mínútna æfingar sem liðka og hjálpa til við að vinna bug á vöðvabólgu á þessu svæði. Þær eru endurteknar í sömu röð í þeirri einlægu von að við lærum eitthvað af þeim og beitum þeim þar sem við sitjum hokin við vinnu okkar ;-).
9:00 -9:50 Leikfimi 2 – þolhringur, tekið vel á. Ég mátti ekki vera í Leikfimi 2 fyrr en komið var út úr ómskoðuninni – þarna er hægt að láta púlsinn fara vel upp.
10:00 – 10:30 Sundleikfimi – ósköp notalegt og maður getur svoldið stjórnað átakinu en alltaf ákaflega liðkandi. Synti svolítið því það er lítil hreyfing eftir hádegið – mikilvægt að ná um 3 klst í hreyfingu á ,,fullu“ dögunum. Á þeim hálftómu lætur maður 2 kannski duga en stundum fer þetta nú upp í 4 klst.
11:00 Gusast út í Oddshús og náð sér í eina appelsínu því maður er mjöööööög svöng eftir morguninn! –
11:40 – Geysast aftur út í hús og mötuneyti, hádegismatur.
12:15 lagt af stað í slökun til 12:55 – langir gangar!
12:55 Úps hrista af sér slökunarslykjuna og búmm út í Oddshús aftur – úr inniskóm í útihosurnar og hálkuskóna – úlpa, trefill og vettlingar alveg ómissandi líka. Fyrirlestur um skipulag frídaga! Svoldið sein alltaf því maður þarf að fara á klósett og týna svolítið af hlutum…
13:55 brammmm í útifötin, hvar voru íþróttaskórnir aftur því nú átti að þrusast í tækjasælinn sem er úti í húsi og aftur trilljón gangar og stigar, en fyrst þurfti ég nú aðeins að snúa við því ég gleymdi vatnsbrúsanum….
14:00 upphitun og svo dúndur hringur því honum þarf að vera lokið klukkan 15:00 því þá er annar fyrirlestur í Oddshúsi….. Sjúddirarirei – sein því ég verð að teygja og gleyma aftur brúsanum nema núna í tækjasalnum….
15:00 Fyrirlestur um sjálfsstyrkingu! Veitir ekki af…
16:30 – hvernig snýr nú veröldin aftur? Hvar er ég stödd og hvert þarf ég að fara – og hvað þarf ég að taka með mér þangað sem mér ber að stefna?
17:30 Awwww svöng – bara heppni ef maður nær að fá sér appelsínu um 15:00 – keyrslan er slík. Út í Reykjalund í tilheyrandi galla.
Svo skreiðist maður út í Oddshús og reynir að komast gangandi á klósettið en ekki skríðandi – annars er bara setið og kapmellað og saumað – já og matardagbókin fyllt út og stigin reiknuð – hef oftast verið um 30 stigin – sem er frábært – kannski meira að segja aðeins of lítið. Þannig að vonir standa til að ég muni vera léttari næsta mánudag en þann síðasta þó ég hafi verið býsna létt þá svona miðað við.
Þennan dag var hreyfingin í minna lagi því það voru 2 fyrirlestrar.
Að viðbættri sundleikfimi, Leikfimi 2, Tækjasal er líka farið í Spaðatíma, mikið synt og við fáum að prófa alls konar íþróttagreinar og leiki. Stundum er hreyfing um 4 tímar – oftar um 3 og svo reynir maður að taka það rólega kannski 1 – 2 daga og hreyfir sig þá ekki nema í 2 tíma svo maður hafi úthald í alla vikuna.
Þetta er sem sagt algjörlega dásamlegt fyrir konu eins og mig – sem finnst þrátt fyrir allt afskaplega gaman að hreyfa mig.
Í dag hljóp ég nokkrum sinnum stutta vegalengd í svona spretthlaupakeppni – liða, það var einhver spilaleikur. Hef nú ekki hlaupið svona hratt í mörg ár – og vitið þið það – ég finn mun á mér eftir þessar 2 vikur varðandi þolið – ótrúlega mikið og þá langar mig að vona að ég búi að djöfulgangi síðustu 2 ára ;-).
En nú er ég farin að sofa
Ja hérna bara kominn þriðjudagur í öðruveldi
Jæja gott fólk nú er eitt og annað að frétt og allt gott. Eitt af því er það að mér hefur verið sagt að hætta að hafa áhyggjur… gott plan. Næstum óhugsandi en það gæti verið markmið – það var svo sem líka óhugsandi að missa þessi kíló og halda þeim í burtu. Er samt að missa fleiri og halda hinum í burtu. Svo maður getur eitt og annað líklega og kannski. Áreiðanlega jafnvel.
En sem sagt fréttir af mér til minnis:
Æðarnar mínar í kringum hjartað eru eins og í ungabarni. Ekki nokkurn hlut þar að sjá hvorki kölkun eða eitthvað annað sem ég veit ekki hvað er – kannski er kölkun bara það sama og fitusöfnun innan í æðirnar en hvort heldur sem þetta er sami hluturinn eður ei þá er þetta tvennt ekki til staðar nema síður sé. Það var samt mjög lærdómsríkt að halda eða vona að maður sé EKKI hjartasjúklingur í hálfan mánuð. Það á að vísu ekki sérlega vel við hörmungarhyggjumanneskjuna mig því maður svona íhugra það við og við að dauðinn sé handan við hornið ;-). En það sem sagt er ekkert að mínum æðum – það náðust mjög góðar myndir því litla hjartað mitt slær nú bara ekki nema endrum og sinnum á þessum betablokkurum sem ég er að eta.
Ég er nú að vona að ég þurfi ekki að vera lengi á þeim því úff púff – hjartað dælir 45 sinnum á mínutu – nú eða svona upp í 60 á miðað við að þegar ég er ekki á þessu lyfi þá er púlsinn minn um 70 til eða frá um 5. Þannig að þegar mín hamast eins og rjúpan við staurinn til dæmis að synda – þá svona bifast hjartað mitt í um 70 – 80 80 en væri um 105 – 110 vanalega – sama er um alla aðra hreyfingu – það er búið að kýla það niður um 25 slög á mínútu og það munar nú um minna enda er ég alveg eins og kýldur lundi – næ varla nokkrum krafti út úr mínum vöðvum fyrir svo utan það að blóðþrýstingurinn er lægri en nokkru sinni – púff þannig að það skýrir nú út hvers vegna ég er ekki alveg að ná topp árangri ;-).
En ég paufast nú samt – í gær var ég á hreyfingu í fjóra tíma og þar á milli að geysast á milli staða og upp og niður stiga. Ég hef held ég aldrei hreyft mig eins mikið nokkurn dag í skipulagðri hreyfingu eins og einn góður sjúkraþjálfari nefnir það.
Ég er fer ekki í göngu heldur syndi og svo fann ég þessa frábæru stigvél eins og í Styrk hér upp í tækjasal og mín er nú aldeilis búin að heimsækja hana – komin upp í 12 mínútur strax á öðrum degi og svitna eins og gosbrunnur. En aftur – of erfitt því ég næ ekki nægilegum sprengikrafti svo þetta er dútl á mér þannig lagað.
En þetta er sem sagt tóm sæla – ég er alveg að verða búin að fatta hvernig ég næ sambandi við starfsfólk hér því ég verð að eiga umræður um allt sem ég geri annars bara lek ég út í loftið.
Það er smá vandamál með námið ég er búin að týna lykilorðinu einn góðan ganginn og svo vantar mig enn bókina en þetta er allt að koma – ég keyri bara á þetta af miklum krafti um helgina er það ekki bara?
En sem sagt allt prýðilegt að frétta af mér.
Já og ekki má gleyma því að konan er 2,6 kg léttari en hún var á mánuadaginn var – það er allnokkuð og eiginlega svo fáránleg tala að ég trúi henni ekki. En hvað um það – mataræðið er náttúrulega guðdómlegt hérna – og verður vonandi innblástur þegar heim er komið.
Bestu kveðjur frá sunddrottningunni Ingveldi
Föstudagur og ég að fara heim
Jæja þá er fyrsta vikan búin. Ég er búin að synda og hósta heilmikið í dag og svo fór ég í ómskoðunina sem gekk mjög vel og hjartað sló ekkert of hratt þannig að ákveðnar vonir eru til þess að nást hafi góðar óhreyfðar myndir af því og æðunum mínum. Það kemur vonandi út úr þessu fyrir miðja næstu viku.
Nú er að birta úti – og ég er ekki frá því að dagurinn sé aðeins lengri þó það séu bara þessar sekúndur. Það er leiðinda göngufæri samt og ég ætla ekki í 14:00 gönguna sem ég er skráð í – ég synti í morgun í staðinn en ég ætla að ganga, synda, hjóla um helgina.
Og það er alveg klárt að ég þarf að kaupa mér tíma í Toppsport þegar ég hætti því – þvílík hamingja sem greip um sig hjá mér þegar ég komst í tækjasalinn hérna – oh my god hvað ég elska það að lyfta! Gott að hvíla og skipta út – þá er svo gaman að byrja aftur.
Annars þarf ég ekki að vera svona óörugg varðandi gönguna hér – það fer hver á sínum hraða og þetta eru ekki nema 2 km en það er bara svo ótrúlega sárt að ganga og ég vildi svo gjarnan bara fara tvisvar í laugina í staðinn eða hjóla smá… kannski er það bara ekkert ógáfulegt hjá mér að hvíla á mér lappirnar – blaðburðurinn er jú svolítil ganga. Annars er ég miklu betri í fótunum enda ekki farið nema í 1 göngutúr en mikið synt, einu sinni hjólað, badminton og svo náttúrulega sprangað hér um ganga og á milli húsa. Hreyfingin er svona 2 klst á dag og það er líklega það sem maður þarf flesta daga vikurnnar.
Fæðið hér er frábært og ég hlakka til hverrar máltíðar. Það viriðist sjálfsagt en það væri nú ekki gaman ef hér væri vondur matur – þá væri hugurinn fljótur að leita til búðanna og skyndibitastaðanna sem ég ætla nú að láta alveg eiga sig.
En nú er ég búin að ákveða að fara EKKI að ganga heldur lofa öllu fögru á laugardag eða sunnudag. Spurning um hver tekur moggann á morgun. Mig langar það svo sem ekki sérlega mikið… Er eiginlega komin með ógeð af göngu…
Þarf að hvíla hana aðeins held ég…
Takk fyrir allar kveðjurnar elskurnar þær hvetja mig áfram og veita mér styrk. Ég er eitthvað svo ringluð og ringluð á því að vera 43 og vera í svona svakalega slæmu standi eins og raun ber vitni. Ég bara hafði ekkert áttað mig á þessu. Já máttur afneitunarinnar er mikill!
Nú er ég farin heim og ætla helst að laga samskiptin á einu bretti!
Bloggaðu hjá WordPress.com. eftir Automattic.